ଭୁବନେଶ୍ବର, ମଇ ୨୭(ଓଡିଶା ଡଟ୍ କମ୍): ବିଜେପିର ବର୍ଷପୂର୍ତ୍ତି ଅବସରରେ ପ୍ରସାଦ ହରିଚନ୍ଦନ ମୋଦୀ ସରାକରଙ୍କୁ କଡା ସମାଲୋଚନା କରି ଓଡିଶାକୁ କେନ୍ଦ୍ର ଅବେହେଳା କରୁଥିବାର ଦୋଷାରୋପ କରିଛନ୍ତି ।
ରାଜ୍ୟ କଂଗ୍ରେସ ଭବନରେ ଆୟୋଜିତ ସାମ୍ବାଦିକ ସମ୍ମିଳନୀରେ ପିସିସି ସଭାପତି ପ୍ରସାଦ ହରିଚନ୍ଦନ ମୋଦୀ ସରକାର ସବୁଖେତ୍ରରେ ବିଫଳ ହୋଇଥିବା କହିଛିନ୍ତି । ମୋଦୀ ସରକାରଙ୍କ ତୁଳନାରେ ଉପା ସରକାର ଓଡିଶାର ଅଧିକ ହିତାଧିକାରୀ ଥିଲା।
ଉପା ସରକାରଙ୍କ ପାଇଁ ଓଡିଶାରେ ଆଇଆଇଟି, ରାଉରକେଲାରେ ଷ୍ଟିଲ ପ୍ଳାଣ୍ଟର ଆଧୁନିକରଣ ଓ ତୈଳବିଶୋଧାନାଗାର ଭଳି ନୂତନ ଯୋଜନାମାନ ଗଢି ଉଠିଥିଲା। ହେଲେ ମୋଦିସରକାର ଓଡିଶାରେ ହେବାକୁ ଥିବା ପ୍ରକଳ୍ପକୁ ମଧ୍ୟ ବନ୍ଦ କରିଦେଉଛନ୍ତି ।
ପୂର୍ବତଟ ରେଳ ଜୋନ୍ରୁ ୱାଲଟିୟର ଡିଭିଜନ କୁ କାଢିନେବା, ସୁନାବେଡାରୁ "ହାଲ" କୁ ଉଠାଇନେବା, ଇଏସଆଇ ହସ୍ପିଟାଲକୁ ଓଡିଶାରେ ନକରିବା, ଆଦି କେନ୍ଦ୍ର ସରକାରଙ୍କର କ'ଣ ଓଡିଶା ପ୍ରତି ଅବେହେଳା ନୁହେଁ ବୋଲି ପ୍ରସାଦ ହରିଚନ୍ଦନ କହିଛନ୍ତି।
ମୋଦୀଙ୍କର ସବୁ ଯୋଜନା, ଦୁର୍ନୀତ ଓ ଅପରାଧ ମୁକ୍ତ ଶାସନ, ଓ ଅଛେ ଦିନ ଭଳି କାର୍ଯ୍ୟ ସବୁ ପ୍ରହସନ ଅଟେ ବୋଲି ପ୍ରସାଦ ହରିଚନ୍ଦନ କହିବା ସହ ମୋଦୀଙ୍କ ମନ୍ତ୍ରୀମଣ୍ଡଳରେ ଥିବା ବାଇଶ ଜଣ ମନ୍ତ୍ରୀ ସଙ୍ଗୀନ ଅପରାଧୀ ବୋଲି ମଧ୍ୟ କହିଛନ୍ତି ।
ଭୁବନେଶ୍ୱର, ଅଗଷ୍ଟ ୮(ଓଡ଼ିଶା ଡ଼ଟ୍ କମ୍) ଆଇଆଇଟି ଖଡ଼ଗପୁର ପକ୍ଷରୁ କଟକର ବିସ୍ତୃତ ବିକାଶ ଯୋଜନା(ସିଡ଼ିପି) ଭିଜନ ୨୦୩୦ ପ୍ରସ୍ତୁତ କରାଯାଇଛି ।
ଆଇଆଇଟି ଖଡ଼ଗପୁରର ଆର୍କିଟେକ୍ଚର ଓ ରିଜିଓନାଲ ପ୍ଲାନିଂ ବିଭାଗ ପକ୍ଷରୁ ସୋମବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିକଟରେ ଏହି ସଂପୂର୍ଣ୍ଣ ଭିଜନ ଟକ୍ୟୁମେଣ୍ଟ ଉପସ୍ଥାପନ କରାଯାଇ ଏହା ଉପରେ ଆଲୋଚନା କରାଯାଇଛି ।
କଟକ ମୁନିସିପାଲିଟି ଅଞ୍ଚଳର ୪୮ଟି ୱାର୍ଡ଼, ଚାରିବାଟିଆ, ଚୌଦ୍ୱାର ଅଞ୍ଚଳର ୨୮ଟି ୱାର୍ଡ଼ ଏବଂ ଅନ୍ୟ ୬୦ଟି ଗ୍ରାମକୁ ନେଇ କଟକ ବିକାଶ ଯୋଜନା ଅଞ୍ଚଳ ପ୍ରସ୍ତୁତ କରାଯାଇଛି । ୨୦୦୧ରେ ଏହି ଅଞ୍ଚଳର ଜନସଂଖ୍ୟା ୬.୬୬ ଲକ୍ଷ ଥିବା ବେଳେ ୨୦୩୦ରେ ଏହାର ଜନସଂଖ୍ୟା ୧୫ ଲକ୍ଷରେ ପହଞ୍ଚିବା ସମ୍ଭାବନା ରହିଛି ।
ଏହାକୁ ଆଖି ଆଗରେ ରଖି ନୂତନ ଯୋଜନା ପ୍ରସ୍ତୁତ କରାଯାଇଛି । ଏହି ଯୋଜନାରେ ଅଞ୍ଚଳକୁ ଉତ୍ତରାଞ୍ଚଳ, କେନ୍ଦ୍ରୀୟ ସହସ୍ରାଦ୍ଧ ସହର, ଏବଂ ଦକ୍ଷିଣାଞ୍ଚଳ । ଏପରି ତିନୋଟି ଅଞ୍ଚଳର ବିକାଶ ଯୋଜନା କରାଯାଇଛି ।
ଏଥିରେ ଚାରିବାଟିଆ, ନିର୍ଗୁଣ୍ଡି, ଛତିଶା, ଚୌଦ୍ୱାର, ନିମପୁର, ବିଡ଼ାନାସୀ, ପୁରୁଣା କଟକ, ଶିଖରପୁର, ମୁଣ୍ଡଳୀ, ବାରଙ୍ଗ ଏବଂ ଗୋପାଳପୁର ପରି ଭିନ୍ନଭିନ୍ନ ଅଞ୍ଚଳ ପାଇଁ ଯୋଜନା କରାଯାଇଛି ।
ଏହି ସବୁ ଅଞ୍ଚଳରେ ଶିଳ୍ପକେନ୍ଦ୍ର, ଲଜିଷ୍ଟିକ ସେଣ୍ଟର,ଆବାସିକ ଯୋଜନା, ବାଣିଜ୍ୟ କେନ୍ଦ୍ର , ବିନୋଦନ କେନ୍ଦ୍ର, ସାଂସ୍କୃତିକ କେନ୍ଦ୍ର ଏବଂ ଅନ୍ୟାନ୍ୟ କେନ୍ଦ୍ର ସ୍ଥାପନ ପାଇଁ ପ୍ରସ୍ତାବରେ କୁହାଯାଇଛି ।
ପ୍ରସ୍ତାବରେ କଟକ, ଭୁବନେଶ୍ୱର ଏବଂ ନିକଟବର୍ତ୍ତୀ ଗ୍ରାମାଞ୍ଚଳକୁ ନେଇ ଏକ ଭୁବନେଶ୍ୱର କଟକ ଅର୍ବାନ କନ୍ଗ୍ଲୋମୋରେଟ ମେଟ୍ରୋ ଅଥରିଟି(ବିସିୟୁସି ମେଟ୍ରୋ ଅଥରିଟି) ଗଠନ ପାଇଁ ମଧ୍ୟ କୁହାଯାଇଛି ।
ଏହି ବିକାଶ ଯୋଜନା ପାଇଁ ପ୍ରାୟ ୧୮,୯୪୦ କୋଟି ଟଙ୍କା ବିନିଯୋଗ ଆବଶ୍ୟକତା ରହିଛି ଏବଂ ଏଥିରୁ ସରକାରୀ କ୍ଷେତ୍ରରେ ପାଞ୍ଚ ହଜାର କୋଟି ଟଙ୍କା ଏବଂ ଅନ୍ୟାନ୍ୟ ସମସ୍ତ ଘରୋଇ କ୍ଷେତ୍ର ଦ୍ୱାରାବିନିଯୋଗ କରିବାର ଆବଶ୍ୟକତା ରହିଛି ବୋଲି କୁହାଯାଇଛି ।
